kardosdrur/scandi-wiki huggingface dataset:
Rex Walheim

Rex Joseph Walheim (født 10. oktober 1962) er en NASA-astronaut, og har indtil videre fløjet to rumfærgemissioner. Han er uddannet flyingeniør testpilot og instruktør i USA's luftvåben, har bachelorgrad (1980) og Mastergrad (1989) i ingeniørvidenskab. 

Rex Walheim blev udvalgt som astronaut-kandidat i 1996. Han var med på rumfærgemissionen STS-110 (2002) og udførte to rumvandringer. 

Walheim deltog i rumfærgemissionen STS-122, der bragte det europæiske Columbusmodul til Den Internationale Rumstation februar 2008. På missionen udførte Walheim tre rumvandringer

Eksterne henvisninger 
 NASA Biografi af Rex Walheim 

Astronauter fra USA
Smalbladet klokke

 
Smalbladet klokke (Campanula persicifolia) er en 30-60 cm høj urt, der især vokser på skrænter.

Beskrivelse 
Smalbladet klokke er en flerårig urt med en tueformet vækst. Tuen dannes af talrige, rosetstillede blade. Disse blade er omvendt ægformede, men smalle, mens bladene på stænglerne er lancet- eller linieformede med bølget eller let bugtet rand. Oversiden er glat og mørkegrøn, mens og undersiden er lysegrøn.

Blomstringen sker i juli, hvor blomsterstænglerne rejser sig højt op over bladtuen. Stænglen bærer spredte blade med én stor, klokkeformet, lyseblå blomst ved hvert bladhjørne på skuddets yderste halvdel. Frugten er en kapsel med mange, spiredygtige frø.

Rodnettet består af en tyk hovedrod og mange, vel fordelte trævlerødder.

Højde x bredde og årlig tilvækst: 0,30 x 0,30 m (30 x 30 cm/år), blomsterstænglerne dog op til 60 cm højde. Disse mål kan fx bruges til beregning af planteafstande, når arten anvendes som kulturplante.

Voksested 

Smalbladet klokke vokser i lyse løvskove eller på overdrev og skrænter med kalkholdig jord i Centralasien, i Mellemøsten, på Kaukasus og i det meste af Europa og herunder også i Danmark øst for Storebælt, ved Limfjorden og på Djursland.

På Ruhberg i Fichtelgebirge i det nordøstlige Bayern vokser den sammen med bl.a. aksrapunsel, ask, alm. bingelurt, bøg, alm. guldstjerne, dunet gedeblad, fjeldribs, gul anemone, kranslilje, liljekonval, nældeklokke, peberbusk, skovmærke, sort druemunke, spidsløn, storbladet elm, storbladet lind, sød astragel, tandrod og vårfladbælg

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Haveplanter
Flerårige urter
Blå blomster
Klokke-slægten
Schussen

Schussen er en flod i  den tyske delstat Baden-Württemberg, og en af Rhinens bifloder via Bodensøen med en længde på 62 km.

Den har sit udspring nord for Bad Schussenried, og løber hovedsageligt sydover og gennem byerne Bad Schussenried, Aulendorf, Ravensburg og Weingarten. Floden munder ud i Bodensøen ved Eriskirch

Se også 

Rhinens bifloder
Floder i Baden-Württemberg
Bodensøen
VM i fodbold (kvalifikation)

Kvalifikation til VM i fodbold er en proces som alle fodboldlandshold skal igennem, for at kvalificere sig til VM i fodbold. VM i fodbold er en global begivenhed, så for at reducere de omkring 200 deltager til 32 skal de igennem en kvalifikation.

Kvalifikationsturneringerne holdes inden for FIFA's seks kontinentiale zoner (Afrika, Asien , Nord- og Centralamerika og Caribien, Sydamerika, Oceanien, Europa), og er organiseret af deres respektive forbund. For hver VM-slutrunde bestemmer FIFA hvor mange pladser til VM, der skal tildeles hver af de kontinentale zoner, baseret på deres respektive styrke, opgjort ud fra landene i forbundet (og nogle vil sige politiske overvejelser).

Værterne af verdensmesterskabet modtager automatisk en adgangsbillet til slutrunden og skal derfor ikke igennnem kvalifikationen. Til forskel fra mange andre sportsgrene har tidligere VM-resultater ikke indflydelse på det enkelte lands muligheder for deltagelse i slutrunden. Indtil 2002 var de forsvarende mestre automatisk med i næste VM, men dette blev lavet om til VM i 2006, sådan at de også skulle kvalificere sig.

Historie 
Over mange år har kvalifikationen til VM gået fra ikke at eksistere (sådan at man direkte trådte ind uden kval) i 1930 med kun 13 deltagende hold, til en toårig kvalificeringsproces i 2006 som startede i 2003.

Mens antallet af hold, som kvalificerer sig til slutrunden er steget støt fra 16 mellem 1934 og 1978, til 24 mellem 1982 og 1994 og endeligt 32 hold fra 1998, har kvalifikationens format stort set været den samme igennem VM's historie. Holdene har været grupperet kontinentalt, og de har konkurreret om en eller to pladser reserveret til vinderen af den kontinentale kvalificeringsgruppe.

Summary

Eksterne henvisninger 
 FIFA World Cup Preliminary Competition Statistics (fraFIFA.com) 
 FIFA World Cup Preliminary History (fraFIFA.com) 
 FIFA World Cup 2010 Regulations 

Kvalifikation
Finn Bentzen

Finn Aage Bentzen (født 20. januar 1934 i Ringkøbing, død 10. januar 2008) var en dansk tegner, forfatter, producer og instruktør som stod bag en lang række børneprogrammer i tv.

Han blev født i Ringkøbing, og blev uddannet på Kunsthåndværkerskolens reklamelinje. I 1964 blev han sammen med sin daværende kone, Hanne Willumsen, ansat i Danmarks Radios Børne- og Ungdomsafdeling. Sammen udviklede de blandt andet figurerne Kaj og Andrea.

Som medforfatter og dukketegner stod han bl.a. bag Sørøver Sally (1969-1970) og julekalenderne Magnus Tagmus (1971), Vinterbyøster (1973) og Jullerup Færgeby (1974). De af hans figurer som i dag er mest kendt er Bamse og Kylling. Disse figurer blev udviklet i samarbejde med Thomas Winding og Katrine Hauch-Fausbøll, og det var Finn Bentzen som tegnede dem.

Noter

Eksterne henvisninger 
 
 

Manuskriptforfattere fra Danmark
Ansatte i DR
Dansksprogede forfattere fra Danmark
Personer fra Ringkøbing
Desireless

Desireless (født Claudie Fritsch-Mentrop 25. december 1952 i Paris) er en fransk sanger, der hittede i 1986-1988 med sangen "Voyage Voyage", der toppede såvel europæiske som asiatiske hitlister.

Diskografi

Albums 
 François (1989) #29 Frankrig
 I Love You (1994)
 Ses Plus Grands Succès (2003) France & (2004) Russie
 Un Brin de Paille (2004)
 More Love and Good Vibrations (2007) France & (2008) Russie
 Le Petit Bisou" (2009) France
 More Love and Good Vibrations: Special Edition (2010) Frankrig
 L'Oeuf Du Dragon (2013, feat Antoine Aureche a.k.a. Operation Of The Sun) Frankrig
 Noun (2014, feat Antoine Aureche a.k.a. Operation Of The Sun) Frankrig
 2011-2015 (2015, 'best of' feat Antoine Aureche a.k.a. Operation Of The Sun) Frankrig

 EP 
 L'expérience Humaine (2011) EP
 L'Oeuf Du Dragon (2012, feat Antoine Aureche a.k.a. Operation Of The Sun) - EP
 XP2 (2012) EP
 Nexus (2014, remixes & covers, feat Antoine Aureche a.k.a. Operation Of The Sun) France
 Un Seul Peuple (2014) EP

 Singles 
From François:
 1986/87: "Voyage, voyage" (#2 Frankrig, #1 Tyskland, #1 Østrig, #1 Belgien, #1 Danmark, #1 Spanien, #1 Grækenland, #1 Israel, #26 Italien, #1 Libanon, #1 Norge, #3 Canada, #11 Holland, #53 Storbritannien 1987 release og #5 1988 remix release, #11 Sweden, #4 Switzerland, #1 Thailand, #1 Jugoslavien)
 1988: "John" (#5 Frankrig, #37 Tyskland, #92 Storbritannien)
 1989: "Qui Sommes-nous ?" (#41 Canada, #88 Germany)
 1990: "Elle est Comme les étoiles"
Fra I Love You:
 1994: "Il Dort"
 1994: "I Love You"
Fra More Love and Good Vibrations'':
 2004: "La Vie est Belle"
 2010: "Voyage, Voyage (Dj Esteban Remix 2010)" (#81 French Club Charts)

Referencer

Eksterne henvisninger 
 

Sangere fra Frankrig
Personer fra Paris
Herkules' Søjler

Herkules' Søjler er et antikt navn for to højder på hver sin side af Gibraltarstrædet. Den ene er Gibraltar-klippen og den anden er Monte Hacho (Abila) i Afrika (alternativt Jebel Musa, der er noget højere og ligger godt 10 km længere mod vest). De to er navngivet efter den græske sagnhelt Herkules. 

Efter sagnet var de rejst af Herkules. Sagnet vil vide, at Herkules, da han skulle hjem til Grækenland fra sin vandring, tog fat i klipperne og pressede dem fra hinanden, så han kunne komme ind i Middelhavet.

Søjlerne skulle efter myten oprindeligt have båret påskriften Nec Plus Ultra eller Non Plus Ultra, "der er intet udenfor" – altså en advarsel til søfarende om ikke at bevæge sig ud i Atlanterhavet. Efter opdagelsen af Amerika benyttes søjlerne med mottoet Plus Ultra "der er mere udenfor" i det spanske kongevåben.

Græsk mytologi
Faktori

Faktori var betegnelsen for et europæisk handelskompagnis afdeling i udlandet. Det blev især anvendt om afdelinger uden for Europa. Et faktoris leder var en faktor.

Handel
Handelskompagnier
Drenge (antologi)

Drenge er en antologi fra 2006 som indeholder ti danske drengenoveller skrevet af ti danske børnebogsforfattere og udkommet på Forlaget Bagland. Samlingen er redigeret af Glenn Ringtved.

Novellerne

Den ledeste burner 
Novellen er skrevet af Bjarne Dalsgaard Svendsen og er første novelle i samlingen.

Mathias er jyde og fra Århus. Han går på Århus-gymnasium i 1.g. En dag kommer gymnasiets sejeste fyr, Pelle, og spørger Mathias, om de skal lave graffiti. Mathias er kendt i graffiti-miljøet. Så en aften mødes Mathias og Pelle med nogle københavnere, og sammen bliver de rodet ud i en masse kriminalitet. Mathias indser efter en tur på politistationen, og hans møde med Lea, at der er andre veje at gå.

Tab og vind 
Novellen er skrevet af Brian Christensen og er 2. novelle.

Andreas er klassens nørd men dog er han venner med skolens sejeste dreng Mikkel. Efter hver skoledag er det skaktid for de to drenge og de går i gang med de daglige skakpatier og snakke om skolens lækre piger. Så en dag begynder skoleinspektørens datter i klassen og straks er Mikkel i gang med at score. Men da Andreas begynder at tabe i skak og han lære mere den nye pige at kende. Mikkel vil irritere Andreas og han indser at der er andre lækre piger.

Et godt udbytte 
Novellen er skrevet af Carsten Folke Møller og er 3. novelle

Oz (Oskar) og Lasse er skolens seje drenge men alligevel er de hadet af skolens næst sejeste drenge Nicki og hans slæng. En aften er der en fest hos Nicki men Oz og Lasse er ikke helt inviteret da de lige kommer fra et indbrud, men Louise Oz's kæreste står i hoveddøren og han finder ud af at hun er et godt udbytte.

Nemesis 
Novellen er skrevet af Glenn Ringtved og er 4. novelle.

Drengene Lasse, Ht og Torp udtænkte en rigtig god plan efter deres egen mening men de får dårlig samvittighed da de ender med at sidde på skadestuen og politistationen. Især HT for det dårligt efter joken på Gokke Thomas.

Nickos pige 
Novellen er skrevet af Henrik Einspor og er 5. novelle.

Simon er i virkelige problemer da hele skolen får kastet nyheden ind på deres mobiler. Han har noget kørende med Kira fra Niende nemlig Nickos pige. Da klokken ringer ud til frikvater er Simon i knibe men hans bedteven Bjarke er hurtigt på banen til at hjælpe Simon.

Det ender med Lilly 
Novellen er skrevet af Henrik Hohle Hansen 6. novelle.

Sensommeraftenen inden første skoledag er ikke som Niels regner med, for inden han ved af det, ligger han i sengen og har sex med Lilly. Lilly fortæller Niels en hemmelighed han skal holde på, men kan han det?

Litteratur fra Danmark
En dag skinner solen også på en hunds røv

En dag skinner solen også på en hunds røv er en roman fra 2007 skrevet af Sanne Munk Jensen.

Handling

Bogen handler om pigen Alma og hendes halvlillesøster Amelia. Pigerne bor hos deres mor, men passer meget sig selv, indtil Alma kommer på efterskole. Her får hun en god veninde, Julie, og da opholdet på skolen er slut, flytter de begge i et kollektiv. Alma har også en kæreste, hvilket gør Julie jaloux. 

Imens har Amelia det ikke så godt, og hun flytter ind til Alma i kollektivet, hvilket Alma ikke er alt for begejstret for. Amelia får et job og får det bedre i en periode. Men bedst som Alma synes, at det hele går fint, opdager hun, at Amelia tager stoffer. Alma sender derpå Amelia hjem til deres mor, men Amelia stikker af, flytter til Esbjerg og får en meget ældre kæreste.

Da Alma finder ud af, at moren er død, bliver hun følelsesmæssigt splittet og drikker sig fuld. Hun får hjælp af Tobias og kommer på fode igen. Imidlertid dør Amelia i en bilulykke sammen med sin kæreste Kim, og Alma har endnu engang svært ved at håndtere ulykkerne, men kommer til slut ovenpå igen.

Eksterne henvisninger 
 Om bogen på litteratursiden.dk

Romaner fra Danmark
Litteratur i 2007
Kelly Chen

Kelly Chen (陳慧琳 pinyin: Chén Hùi Lín. Kantonesisk: „Chan Wai Lam“) (født 13. september 1972 i Hongkong) er en skuespiller og sanger.

Liv og karriere 

Foruden almindelig skolegang i Hong Kong har hun også gået på Kobe Canadian Academy High School i Japan. Hun er uddannet som grafikdesigner fra Parsons School of Design i New York City 

Udover kantonesisk og mandarin taler hun også japansk, koreansk og engelsk.

Udvalgt filmografi 

 Whatever Will Be, Will Be (仙樂飄飄, 1995)
 Lost and Found (天涯海角, 1996)
 Anna Magdalena (安娜瑪德蓮娜, 1998)
 Hot War (幻影特攻, 1998)
 Metade Fumaca (半支煙, 1999) – Cameo
 Tokyo Raiders (東京攻略, 2000)
 And I Hate You So (小親親, 2000)
 Lavender (薰衣草, 2000)
 Calmi Couri Appassionati (冷靜與熱情之間, 2001)
 Merry Go Round (初戀拿喳麵, 2001) – Cameo
 Infernal Affairs (無間道, 2002)
 Infernal Affairs III (無間道 III, 2003)
 Breaking News (大事件, 2004)
 Super Model (我要做Model, 2004) – Cameo

Eksterne henvisninger 

 Kelly Chens officielle hjemmeside 
 
 

Sangere fra Kina
Skuespillere fra Kina
Personer fra Hongkong
Chok

Chok (fra fr. choc, stød) har flere betydninger, se disse artikler:

 Forskrækkelse
 Shock – Livstruende tilstand f.eks. anafylaktisk shock

Se også 
 Granatchok
De Seks fra Oceanic

De Seks fra Oceanic, på engelsk The Oceanic Six eller The Oceanic 6, er en gruppe af personer fra den amerikanske tv-serie Lost. Den introduceres i fjerde sæsons første afsnit, "The Beginning of the End," og består, som navnet antyder, af seks personer, hvis identitet har været basis for meget spekulation fans imellem. Deres historie har primært været fortalt gennem flashforwardnarrativet, der blev indført i tredje sæsons finaleafsnit, "Through the Looking Glass."

Handling 

Mens øen flyttes af Benjamin Linus (Michael Emerson) – der efter at have færdiggjort netop denne opgave bliver banlyst fra øen – kan otte personer (Oceanic 6'erne, Desmond Hume (Henry Ian Cusick) og Frank Lapidus (Jeff Fahey)) om bord på helikopteren kun se til mens fragtskibet Kahana eksploderer, og deres eneste flugtvej forsvinde under vandoverfladen, som deres sidste brændstof lækkes fra tanken. Helikopteren styrter i det åbne hav, og de overlevende tilbringer tiden indtil redning af skibet Searcher, i en gummibåd. Efter Desmond genforenes med Penelope Widmore (Sonya Walger) sejles de overlevende til Stillehavsøen "Membata", hvor deres iscenesatte historie indledes, med redningen af Oceanic Airlines. Efter at være bragt tilbage til fastlandet, genforenes de seks med deres familier og venner, og besvarer efterfølgende i et begrænset omfang spørgsmål fra pressen.

Umiddelbart efter hjemkomsten startes, som forventet, en retssag mod Kate, med hendes mor som hovedvidne for offensiven. Under retssagen kaldes Jack ind som vidne, og han fortæller for offentligt høre nok engang historien om at de var otte overlevende, og at det trods en heroisk indsats ikke lykkedes Kate at holde alle otte i live. Senere trækker Diane sig som vidne, og det afsløres at Kate poserer som Aarons mor.

I 2005 vågner Ben desorienteret op i den tunesiske ørken, og konfronteres straks af to arabiske mænd, der overmandes i en snedig manøvre. Han rejser herefter til Tikrit, Irak hvor Sayid sørger over drabet på Nadia, og Ben får overtalt Sayid til at arbejde for sig som lejemorder. Senere rejser han til London, England hvor han konfronterer Charles Widmore (Alan Dale) med drabet af Alex Rousseau (Tania Raymonde), og Ben bekendtgører at han agter at slå Charles' datter, Penelope Widmore (Sonya Walger), ihjel.

De Seks Fra Oceanic er Jack Shephard (Matthew Fox, Kate Austen (Evangeline Lilly), Aaron Littleon (William Blanchette, Sun-Hwa Kwon (Yunjin Kim), Sayid Jarrah (Naveen Andrews) og Hugo "Hurley" Reyes (Jorge Garcia). 

Udover De Seks Fra Oceanic kom 5 andre også væk fra øen: Michael Dawson(Harold Perrineau)(Sæson 2), Walt Lloyd (Malcolm David Kelley) (Sæson 2), Desmond Hume (Henry Ian Cusick) (Sæson 4), Frank Lapidus (Jeff Fahey) (Sæson 4) og Benjamin Linus (Michael Emerson) (Sæson 4).

Fodnoter 

Fiktive personer fra Lost
Sang

Sang er et bredt begreb inden for musik og digtekunst.

En person der skriver sang er sangskriver og det han/hun gør hedder sangskrivning.

En del dyrestemmer omtales som sang.

Sang og musik påvirker hjerneområder. Eks. i skolen med alfabet- og tabelsang. Tidligere inden og i start af krigsdeltagelse. Ved lange marcher øges udholdenheden, bruges bl.a. i spejderbevægelsen og tidligere hos militæret.

Sanguddannelsen 
I sanguddannelsen lærer man at afspejle ens personlighed via stemmen og via sangen udvikle sin stemme og sig selv. På sangerlinien/studiet lærer man, hvordan man ved hjælp af tekniske øvelser udvider og udforsker sin stemme rent sangligt, og man bliver bevidst om, hvor stor betydning ens fortolkning af teksten har for det endelige udtryk.

Under uddannelsen lærer man bl.a. om stemmedannelse, sangteknik, fortolkning, improvisation, intonation, mikrofonteknik, performance og lignende.

Musik
Alberto Loddo

Alberto Loddo (født 5. januar 1979) er en italiensk tidligere professionel cykelrytter.

Eksterne henvisninger 

Mandlige cykelryttere fra Italien
Rørbæk

Rørbæk er navn på flere steder i Danmark:
 Rørbæk (Flødstrup Sogn) – en herregård i Flødstrup Sogn, Nyborg Kommune
 Rørbæk (Rebild Kommune) – bebyggelse og et ejerlav i Rørbæk Sogn, Rebild Kommune
 Rørbæk (Sakskøbing Sogn), Lille Rørbæk (Sakskøbing Sogn) og Rørbæk-Langet – tre bebyggelser i Sakskøbing Sogn, Guldborgsund Kommune
 Rørbæk (Studsgård Sogn) – en bebyggelse i Studsgård Sogn, Herning Kommune
 Rørbæk (Vrensted Sogn) – et vandareal i Vrensted Sogn, Hjørring Kommune

 Andre steder med Rørbæk
 Lille Rørbæk (Ravnkilde Sogn) – en bebyggelse i Ravnkilde Sogn, Rebild Kommune
 Store Rørbæk og Lille Rørbæk – to bebyggelser i Snostrup Sogn, Frederikssund Kommune
 Rørbæk Mark – en bebyggelse i Vester Sogn, Vejle Kommune
 Rørbæk Sø – en sø i Midtjylland

 Efternavn
 Uffe Rørbæk Madsen – dansk sanger, musiker, komiker mv. kendt fra De Nattergale
Logistisk fordeling

Logistisk fordeling er en fordelingsfunktion, som ligner normalfordelingen, men har tungere "haler", dvs. højere sandsynlighed for ekstreme resultater (højere kurtosis).

Anvendelse 
Et af de steder man anvender logistisk fordeling er i skakkens Elo-rating. Her har man oprindeligt brugt normalfordelingen, men den giver kun lidt plads til overraskende resultater (når en svag spiller får remis eller vinder over en stærk spiller). Og da praksis viser, at det trods alt sker jævnligt, var der brug for en bedre fordelingsfunktion. Derfor har bl.a. verdensskakorganisationen FIDE indført en formel, der bygger på logistisk fordeling.

Sandsynlighedsfordelinger
Sanmarinesiske euromønter

Alle de sanmarinesiske euromønter har forskellige designs og repræsenterer republikkens monumenter og symboler. Der står >>SAN MARINO<< på alle mønterne. Derudover er de 12 europæiske stjerner også på hver mønt.

Nationale sider

2 euro jubilæumsmønter

eksterne henvisninger 
Den europæiske centralbank om sanmarinesiske euromønter

Euromønter efter land
Kompensationsafgravning

Som led i arbejdet med anlæg af den faste forbindelse over Storebælt og den faste forbindelse over Øresund gravede man jord væk flere steder på havbunden omkring anlæggene, så den naturlige modstand for vandgennemstrømningen blev gjort mindre. Disse gravearbejder fik navnet kompensationsafgravninger, fordi formålet var at modvirke, at bygningen af dæmninger og opstillingen af bropiller i Storebælt og i Øresund ville betyde øget modstand for vandgennemstrømningen mellem Østersøen og Kattegat. 
 
Fordi vandmiljøet i Østersøen er afhængigt af indstrømningen af frisk saltvand fra Kattegat og hovedparten af denne indstrømning foregår gennem Storebælt, blev det et politisk krav, at anlægget af den faste forbindelse over Storebælt i sig selv ikke måtte have negativ indvirkning på vandmiljøet i Østersøen. Det blev derfor som en del af den miljømæssige optimering af forbindelsen fastlagt, at saltvandsindstrømningen ikke måtte formindskes.
  
Da man omvendt ikke kunne dokumentere effekten af en øget saltvandsindstrømning, blev det formuleret som et ønske om opretholdelse af en uændret gennemstrømning – en nulløsning. Den blokerende effekt af de enkelte bropiller og tilslutningsdæmninger skulle derfor kompenseres ved afgravninger på havbunden.
 
På grundlag af beregninger i en kompliceret computermodel blev disse kompensationsafgravninger placeret fortrinsvis mellem Sprogø og Halsskov Odde i form af nogle store flade afgravninger ned til ca. 10 m vanddybde.
Den jord – mest moræneler, der blev gravet op, indgik som opfyldningsmaterialer i anlægget, bl.a. i Østbroens lange rampe op fra Sprogø. 
 
Ved det efterfølgende arbejde med anlægget af den faste forbindelse over Øresund indgik brugen af kompensationsafgravninger på samme måde, og materialerne blev bl.a. brugt i anlægget af den kunstige ø Peberholm.

Bygningskonstruktion
Mandoul

Mandoul er en af de 22 regioner i Tchad, med beliggenhed helt syd i landet. Regionens hovedby er Koumra. Regionen består af dele af det som tidligere var præfekturet Moyen-Chari.

Inddeling
Mandoul-regionen er inddelt i tre departementer:

Tchads regioner
Mayo-Kebbi Est

Mayo-Kebbi Est er en af de 22 regioner i Tchad. Regionens hovedby er Bongor. Det består af det som tidligere var dele af præfekturet Mayo-Kebbi (underpræfekturerne Bongor, Fianga og Gounou Gaya).

Inddeling
Mayo-Kebbi Est-regionen er inddelt i fire departementer:

Demografi
Regionen havde 495.339 indbyggere i 1993. De vigtigste etnisk-sproglige grupper er mousseyerne, massaerne, tupurierne, marbaerne, kéraerne, mousgoumerne og kimener.

Tchads regioner
Mayo-Kebbi Ouest

Mayo-Kebbi Ouest er en af de 22 regioner i Tchad. Regionens hovedby er Pala. Regionen består af det som en gang var dele af præfekturet Mayo-Kebbi (underpræfekturene Pala og Léré).

Inddeling
Mayo-Kebbi Ouest-regionen er inddelt i to departementer:

Demografi
Regionen havde 324.910 indbyggere i 1993. De vigtigste etnisk-sproglige grupper er moundangerne, fulaerne og ngambayerne. 

Tchads regioner
Moyen-Chari

Moyen-Chari er en af de 22 regioner i Tchad. Regionens hovedby er Sarh. Den vigtigste etniske gruppe i regionen er saraerne. Økonomien er hovedsageligt baseret på landbrug, opdræt, bomuld og sukkerrør.

Inddeling 
Moyen-Chari-regionen er inddelt i tre departementer:

Tchads regioner
Ouaddaï

Ouaddaï er en af de 22 regioner i Tchad. Regionens hovedby er Abéché. Regionen består af det som tidligere var præfekturet Ouaddaï. De vigtigste etniske grupper i Ouaddaï er arabere og mabaer. Økonomen i regionen er baseret på landbrug og opdræt. Nuværende guvernør i området er Mahmat Nimir Hamata, som i februar 2006 tog over efter Danyo Ndokédi.

Inddeling
Ouaddaï-regionen er inddelt i fire departementer:

Tchads regioner
Salamat

Salamat er en af de 22 regioner i Tchad. Regionens hovedby er Am Timan. Økonomien i regionen er baseret på landbrug, opdræt, fiskeri og bomuld.

Inddeling
Salamat-regionen er inddelt i tre departementer:

Tchads regioner
Tandjilé

Tandjilé er en af de 22 regioner i Tchad. Regionens hovedby er Laï.

Inddeling
Tandjilé-regionen er inddelt i to departementer:

Demografi
Regionen havde en befolkning på 458.240 indbyggere i 1993, hvoraf 442.876 var fastboende (ruralt 385.537, urbant 57.339) og 15.364 nomader. De vigtigste etnisk-sproglige grupper er marbaerne (19,85 %), nangtchéréerne (13,62 %), léléerne (13,93 %), ngambayerne (12,62 %) og gabrierne (10,61 %). 

Tchads regioner
Wadi Fira

Wadi Fira er en af de 22 regioner i Tchad. Regionens hovedby er Biltine. Regionen består af det som tidligere var præfekturet Biltine.

Inddeling
Wadi Fira-regionen er inddelt i tre departementer:

Tchads regioner
Ati (Tchad)

Ati er en by i Tchad, hovedbyen i regionen Batha. Byen ligger 447 km øst for hovedstaden N'Djamena. Byen har en befolkning på 17.727 indbyggere (1993).

Byer i Tchad